Уладзімір Сямёнавіч Мурахвер

Уладзімір Сямёнавіч Мурахвер () — беларускі мастак дэкаратыўна-прыкладнога мастацтва. Заслужаны дзеяч мастацтва Беларусі (1990). Муж Л. М. Мягковай.

 Біяграфія 
Нарадзіўся 5 снежня 1931 года ў г. Ананьеў Малдаўскай Аўтаномнай Савецкай Сацыялістычнай Рэспублікі.

У 1952 годзе скончыў Ташкенцкае мастацкае вучылішчаУладзімір Мурахвер. Да 90-годдзя з дня нараджэння.

У 1959 годзе скончыў Ленінградскае вышэйшае мастацка-прамысловае вучылішча імя Мухінай па спецыяльнасці «Мастацкая кераміка, мастацкая апрацоўка шкла».

У 1959 годзе па размеркаванні быў накіраваны на шклозавод «Нёман» у Бярозаўку, дзе працаваў да 2000 года, у тым ліку ў 1966 па 1973 гадах — на пасадзе галоўнага мастака. Узначальваў мастацкі аддзел, мастацка-эксперыментальную лабараторыю завода.

Памёр 2 студзеня 2017 года ў г. Бярозаўка Гродзенскай вобласці.

 Творчасць 
Працуючы на шклозаводзе «Нёман», стварыў больш за тысячу вырабаў са шкла, большасць з якіх была ўкаранёна ў масавую вытворчасць і выпускаецца ў цяперашні час. У вольны час займаўся жывапісам і графікай, работы экспанаваліся ў музеях, на шматлікіх міжнародных выставах, гандлёва-прамысловых кірмашах.

З 1960 года — удзельнік мастацкіх выстаў.

Творы захоўваюцца ў зборах Нацыянальнага мастацкага музея Рэспублікі Беларусь, Гродзенскага гісторыка-археалагічнага музея, Лідскага гісторыка-мастацкага музея, гістарычнага музея ў Смаленску, музея прыкладнога мастацтва ў Санкт-Пецярбургу, музея-сядзібы Кускова, музея шкла ў Даніі, у прыватных калекцыях Беларусі, Украіны, Германіі, ЗША і Польшчы.

 Галерэя 

 Узнагароды 
 Ганаровая грамата Вярхоўнага Савета БССР (1975),
 залаты медаль на выстаўцы шкла і фарфору ў г. Ябланец (Чэхаславакія, 1979),
 заслужаны дзеяч мастацтваў БССР (1990),
 сярэбраны медаль Акадэміі мастацтваў СССР (1990).

 Літаратура 


Катэгорыя:Мастакі Беларусі